EELNÕU	
OTSUS	xx.xx.2025 nr 3-5.4/xx	
Projekteerimistingimused maakaabelliini rajamiseks Audru vallas, Kirsi ja Kala kinnistutel	
01.04.2025 esitati Pärnu Linnavalitsuse planeerimisosakonnale taotlus nr 2511002/10019 projekteerimistingimuste saamiseks Pärnu linnas, Audru alevikus, 19104 Põldeotsa teel, Kirsi kinnistul ja Malda külas, Kala kinnistul 0,4kV elektriõhuliini osaline asendamine maakaabliga.

Kavandadava ehitise kuju (kehandi) alla jäävad katastriüksused:
Pärnu linn, Audru alevik, 19104 Põldeotsa tee (katastritunnus 15904:003:0405),
Pärnu linn, Audru alevik, Kirsi (katastritunnus 62401:001:2706),
Pärnu linn, Malda küla, Kala (katastritunnus 16001:001:0256).

Kehtiv üldplaneering: Audru Vallavolikogu 13.05.2010 määrus nr 19 „Audru valla üldplaneering”.
Üldplaneeringu kohaselt määratakse täpsem trasside paiknemine projektide koostamise käigus.
Kavandatav ehitis asub üldplaneeringu kohaselt detailplaneeringu koostamise kohustusega alal.
Kinnistutel, mida planeeritav maakaabel läbib, puudub kehtestatud detailplaneering.
Ehitusseadustik § 83 lg 1 p 2 kohaselt on projekteerimistingimused nõutavad mitut kinnisasja läbiva uue elektripaigaldise rajamiseks.

Ehitusseadustiku § 31 lg 4 kohaselt on eelnõu esitatud kooskõlastamiseks asutusele, kelle seadusest tulenev pädevus on seotud projekteerimistingimuste taotluse esemega ja  
arvamuse avaldamiseks asutusele või isikule, kelle õigusi või huve võib taotletav ehitis või ehitamine puudutada.

Transpordiamet on kooskõlastanud projekteerimistingimuste eelnõu 15.05.2025 kirjaga 
nr 7.1-2/25/7382-2.
Transpordiameti kooskõlastuse tingimused on projekteerimistingimustesse sisse viidud.
Maa- ja Ruumiamet on kooskõlastanud projekteerimistingimuste eelnõu 13.05.2025 kirjaga  
nr 6.2-2/19798 ja täiendavaid tingimusi ei esitanud.
Teised kooskõlastajad ja arvamuse andjad ei ole kooskõlastamisest keeldunud või  arvamust avaldanud ega ole taotlenud tähtaja pikendamist.

Ehitusseadustiku § 26, § 28 lg 1, § 83 lg 1 p 2 ning Pärnu Linnavolikogu 01. veebruari 2018 määrusega nr 4 kehtestatud „Planeerimise ja ehitusalase tegevuse korraldamine Pärnu linnas“ § 6 punkti 1 alusel annab Pärnu Linnavalitsuse planeerimisosakond järgmised projekteerimistingimused, mis on ehitusprojekti koostamise aluseks.
1.	Projekteerimise lähtematerjal 
1.1.	Kehtiv üldplaneering: Audru Vallavolikogu 13.05.2010 määrus nr 19 „Audru valla üldplaneering”.

2.	Nõuded projekteerimiseks
2.1		Üldised nõuded:
2.1.1.	Ehitise asukoht on perspektiivne ja võib projekteerimise käigus täpsustuda. Enne projekteerimistööde alustamist kokku leppida ehitise täpne asukoht koos täiendavate tingimustega isikutega, kelle õigusi võib ehitis või selle ehitamine puudutada.
2.1.2.	Maakaabli paigaldamine  teega lõikumisel planeerida kinnisel meetodil.	
2.2.	Transpordiameti tingimused:
2.2.1.	Projekt tuleb koostada vastavalt konkreetse tehnovõrgu projekteerimisnormidele,
standarditele ja tee projekteerimise normidele (EhS § 99 lg 4). Teega paralleelsed
tehnovõrgud kavandada üldjuhul sellisele kaugusele, mis tagab tee toimimise ja et ehituse
käigus ei kahjustataks tee muldkeha ega tee koosseisus olevaid muid rajatisi (kraavid,
truubid, liiklusmärgid jne).
2.2.2.	Kõik maa-aluste tehnovõrkude ristumised riigiteedega, riigiteelt algavate kohalike teedega ja mahasõitudega kavandada teemaa piirides kinnisel meetodil, suundpuurimisega ning võimalikult täisnurga all (70°-110°). Läbiviigud tee muldkehast teha allpool külmumispiiri, vähemalt 1,5 m sügavusel ümbritsevast maapinnast. Juhul kui ehitusgeoloogilised andmed puuduvad arvestada puurimiskaeviku paigutamisel mulde varisemisnurka 1:1 (sügavus:kaugus teest), et vältida maantee mulde, katendi ja rajatiste kahjustamist.
2.2.3.	Teemaal, sh riigiteega ristumistel paigaldada tehnovõrgud kogu ulatuses kaitsehülssi.
2.2.4.	Teekonstruktsioonide kahjustamine on keelatud; ehitustehnikaga manööverdamine
maanteel, sh mulde nõlvadel ei ole lubatud.
2.2.5.	Projekti koosseisus esitada riigiteedega kõigi ristumiste kohta ristmevälja joonis, millel on näidatud riigitee, transpordimaa piir, tehnorajatise asukoht, sügavus või kõrgus maapinnast
(sügavused ka truubi või kraavi põhjast), puurimiskaevikute asukohad. Mõõtahelad siduda riigitee teljega.
2.2.6.	Projekteeritav ja ehitatav tehnovõrk peab vastama ehitusseadustikust tulenevatele normidele ning ei tohi ehituse ajal ega kasutusele võtu järgselt seada takistusi liiklusele, tee ja teerajatiste teehoiule (korrashoiule) või sademe- ja pinnasevete ärajuhtimisele riigitee transpordimaalt ja kaitsevööndist.
2.2.7.	Tööde kavandamisel teemaal paiknevate teiste tehnovõrkude kaitsevööndisse tuleb saada
nende valdajatelt EhS § 70 lg 3 kohane nõusolek.
2.2.8.	Projektis näha ette tehnovõrkude paigaldustöödega rikutud maa-ala korrastamine, demonteeritud paigaldiste/rajatiste utiliseerimine ning kahjustatud riigitee rajatiste, kraavide, truupide, mulde ning teekatte taastamine.
2.2.9.	Projektjoonised koos seletuskirjaga esitada Transpordiametile kooskõlastamiseks MicroStation või AutoCad formaadis L-EST-97 koordinaatsüsteemis, geodeetilisel alusplaanil M 1:500/M 1:1000 elektroonselt e-posti aadressil maantee@transpordiamet.ee või läbi ehr.ee ehitusloa menetluses. Projektile lisada teemaa kasutusõiguse ala plaanid.
2.2.10.	Tehnovõrgu omanik peab enne projekti realiseerima asumist esitama Transpordiametile
vormikohase taotluse koos projektiga kooskõlastatud kasutusala plaani(de)ga teemaale
tehnovõrgu ehitamiseks isikliku kasutusõiguse (IKÕ) lepingu sõlmimiseks (vorm saadaval www.transpordiamet.ee – Teehoid ja liikluskorraldus – Tee-ehituse juhendid – Riigimaade kasutus – tehnovõrgud – Riigivara kasutamiseks andmise ja isikliku kasutusõiguse seadmise taotlus (tehnovõrgud ja rajatised)). Sõlmitud leping on aluseks teemaal projektikohaste tööde teostamiseks vajaliku liiklusvälise tegevuse loa väljastamiseks.
2.2.11.	Ülalnimetatud punktides kirjeldatud põhimõtted peavad kajastuma ehitusprojekti seletuskirjas ja joonistel. Käesolevad nõuded lugeda projekti lahutamatuks osaks

3.	Ehitusprojekti koostamisse  tuleb kaasata:  
3.1. 		Kaitsevööndisse jäävate trasside valdajad.
3.2. 		Projekteerimisalasse jäävate kinnistu omanikud.
3.3. 	Transpordiamet.
3.4.	Maa- ja Ruumiamet.

4.    Muud nõuded 
4.1.	Projekti koostamisel lähtuda kehtivatest normidest (EPN), standarditest (EVS) ja Eesti Vabariigi õigusaktidest.
4.2.	Projekteerimisel järgida projekteerimisala suhtes kehtestatud planeeringuid.
4.3. 	Enne projekteerimistööde kavandamist taotleda vajadusel trasside valdajatelt tehnilised tingimused.
4.4.	Rajatis kavandada ja tööd kaitsevööndites planeerida kitsendusi arvestades.
4.5.	Ehitusprojekt tuleb vormistada kehtivale topo-geodeetilisele alusplaanile, mis ei ole vanem kui kaks aastat, vastavalt Pärnu Linnavalitsuse 17.12.2018 määrusele nr 22 „Topo-geodeetiliste mõõdistus- ja uurimistööde tegemise kord“, mõõtkavas 1:500 või detailsemas.
4.6.	Projekteeritavad rajatised siduda L-EST97 tasapinnaliste ristkoordinaatide süsteemis ja  EH2000 kõrgussüsteemis. Täiendavad sidemed anda joonmõõtudega kas olemasolevatest hoonetest või krundi piirist.
4.7.	Ehitusprojekt peab vastama majandus- ja taristuministri 21.07.2015 määrusele nr 97 „Nõuded ehitusprojektile“. Kõiki projekteerimistingimuste nõudeid käsitleda ehitusprojektis.
4.8.	Kooskõlastamiseks esitatava ehitusprojekti asendiplaan, sidumisjoonis, vertikaalplaneerimine ja insenerkommunikatsioonide projektjoonised esitada tekst .doc- või .rtf-formaadis ja graafiline osa .dwg- või .dgn-formaadis failidena lisaks paberkandjale digitaalsel andmekandjal. Väljastatud projekteerimistingimused ja muu projektiga seonduv informatsioon lisada projekti kausta.
4.9.	Peale tööde lõppu esitada tehtud tööde kohta teostusjoonis, vastavalt Majandus- ja taristuministri 14.04.2016 määrusele nr 34 „Topo-geodeetilisele uuringule ja teostusmõõdistamisele esitatavad nõuded“, hiljemalt 10 päeva jooksul mõõdistuse valmimise päevast arvates.
4.10.	Ehitusprojektis tuleb käsitleda kavandatava tegevuse võimalikku keskkonnamõju.
4.11.	Ehitusuuringute tegemise vajadus määratakse ehitusprojekti koostamisel.	
4.12.	Tööde lõppemisel tuleb projektialas taastada töödele eelnenud olukord, kui kinnistu omanikega ei ole kokku lepitud teisiti.
4.13.	Juhul kui ehitustegevuse käigus on vajalik teostada puude raiet tuleb koos ehitusprojekti esitamisega taotleda Pärnu Linnavalitsuse linnamajanduse osakonnast raieluba.
4.14.	Kaevetöödel ja katendite taastamisel lähtuda Pärnu Linnavolikogu 19. veebruar 2009   määrus nr 3 „Pärnu linna kaevetööde eeskiri“ nõuetest.
4.15.	Projekti koostamisel juhinduda Transpordiameti juhendist: „Nõuded tehnovõrkude teemaale  paigaldamise kavandamisel“.
4.16.	Ehitusloa taotlemiseks esitatav projekt esitada elektrooniliselt Ehitisregistri kaudu või Suur-Sepa 16 I korruse infolauda või planeerimisosakonda.

5.    		Käesolevad projekteerimistingimused kehtivad viis aastat (Ehitusseadustik § 33 lg 1). 
6.	Projekteerimistingimuste väljastamise otsust on võimalik vaidlustada 30  päeva jooksul teatavaks tegemisest, esitades kaebuse halduskohtule halduskohtumenetluse seadustikus sätestatud korras või vaide Pärnu Linnavalitsusele haldusmenetluse seaduses sätestatud korras.
7.	  	Otsus jõustub teatavaks tegemisest taotlejale.

Kaido Koppel
osakonna juhataja

Ivar Vainomäe
+372 5125 917 | ivar.vainomae@parnu.ee